
ПРОТОКОЛ  № 36
от 17.07.2026 г.


Днес, 17.07.2026 г. от 17:15 часа, в заседателната зала на общината, се проведе извънредно заседание на Общински съвет – Чавдар.


На заседанието присъстваха 9 общински съветници – от общ брой 11 – Стамен Стаменов, Тодор Дишлянов, Лъчезар Геров, Станислав Велчев, Венцислав Нанов, Иван Сеизов, Патрисия Николова, Иван Нешков и Цветан Илков. По уважителни причини отсъстваха Председателя на ОбС Чавдар – г-жа Мария Томева и общинският съветник Мартин Чан.


На заседанието присъстваха г-н Григор Даулов – Кмет на община Чавдар и г-жа Павлина Павлова – Секретар на Общинска администрация.


-г-жа П. Николова – Уважаеми колеги, както знаете, поради отсъствие на Председателя на ОбС, във връзка с чл. 40 от Правилник за организацията и дейността на Общински съвет – Чавдар, е необходимо да изберем председателстващ днешното заседание. Предлагам да бъде г-н Стамен Стаменов и той да води заседанието днес. 


Не постъпиха други предложения и се премина към гласуване.


На основание чл. 24, ал. 4 във връзка с чл.27, ал. 3 от ЗМСМА, и чл.40 от Правилника за организация и дейността на ОбС, с 9 гласа „ЗА”, 0 „ПРОТИВ” и 0 „ВЪЗДЪРЖАЛ СЕ” ОбС взе 

РЕШЕНИЕ № 339
Общински съвет Чавдар избира за председателстващ на заседанието на ОбС Чавдар на 17.07.2026 г. г-н Стамен Стаменов.

-г-н С. Стаменов – Благодаря Ви за предложението аз да председателствам днешното заседание! Имаме необходичия кворум и можем да започнем работа. Дневният ред се състои от една точка. Който е съгласен да остане като дневен ред на днешното заседание, моля да гласува!


Общинските съветници гласуваха единодушно и започнаха работа по първоначано обявения дневен ред.

ПЪРВА ТОЧКА ОТ ДНЕВНИЯ РЕД
Докладна записка с вх. № ОбС-360/14.07.2026 г. относно: Приемане на проект за подробен устройствен план – изменение план за регулация (ПУП- ИПР).
· г-н Стамен Стаменов – На заседание на комисиите бе разяснено за тази докладна записка, внесена от г-н Даулов. Към преписката е приложено и Препис-извлечение на решение №321 от Протокол № 33/30.04.2026 г., което се касае за приемане на проект за ПУП.

„...В изпълнение на Решение № 321 от Протокол № 33/30.04.2026 г. на ОбС Чавдар, е изработен  Комплексен проект за инвестиционна инициатива по чл.150 от ЗУТ с части:

1. Проект за подробен устройствен план – изменение план за регулация (ПУП – ИПР) на с. Чавдар в обхвата на поземлени имоти с идентификатори 80011.501.9561, 80011.501.9563, 80011.501.9562, 80011.501.9564, 80011.501.9568, 80011.501.1257, 80011.501.9567, 80011.501.9569, 80011.501.9042, 80011.501.1016, 80011.501.9577, 80011.501.1023, 80011.501.9572, 80011.501.1292, 80011.501.9579, 80011.501.9630, 80011.501.9618 по КККР на с. Чавдар и изменение на уличната регулация в обхват от о.т.224 до о.т.228, от о.т.212 до о.т.213  по плана на с. Чавдар.

2. Инвестиционен проект за обект: „Велосипедна и пешеходна алея до местност „Света Петка“, с. Чавдар.
За повече подробности давам думата на вносителя на докладната записка –г-н Г. Даулов – Кмет на община Чавдар.

-г-н Г. Даулов -  Уважаеми г-н Председателстващ, уважаеми общински съветници! Както г-н Стаменов поясни, в изпълнение на Решение № 321 за изработване на комплексен проект за инвестиционна инициатива по чл. 150 от ЗУТ, с изброените части. Касае се за проект, по който общината е кандидатствала. Днес се проведе и експертен съвет за одобряване на ПУП-а.
-г-н С Стаменов – Ако няма въпроси, моля становище на комисията.



-г-н Ц. Илков – Председател на ПК „Териториално селищно устройство, проекти, иновации и екология“ - Комисията взе решение да бъде одобрено предложението с докладната и да преминем към гласуване.
Не постъпиха други предложения и се премина към гласуване.
На основание чл. 21, ал. 1, т. 11 и чл. 27, ал. 3 от Закона за местното самоуправление и местна администрация във връзка с чл. 16а от ЗУТ, чл. 6, ал.1, т.10 и чл.7 от Правилника за организацията и дейността на ОбС, с 9 гласа „ЗА”, 0 „ПРОТИВ” и 0 „ВЪЗДЪРЖАЛ СЕ” , ОбС взе

РЕШЕНИЕ № 340
Общински съвет Чавдар одобрява представения  проекта за подробен устройствен план – изменение план за регулация (ПУП – ИПР) на с. Чавдар в обхвата на поземлени имоти с идентификатори 80011.501.9561, 80011.501.9563, 80011.501.9562, 80011.501.9564, 80011.501.9568, 80011.501.1257, 80011.501.9567, 80011.501.9569, 80011.501.9042, 80011.501.1016, 80011.501.9577, 80011.501.1023, 80011.501.9572, 80011.501.1292, 80011.501.9579, 80011.501.9630, 80011.501.9618 по КККР на с. Чавдар и изменение на уличната регулация в обхват от о.т.224 до о.т.228, от о.т.212 до о.т.213  по плана на с. Чавдар.

В резултат на изменението на Плана за регулация и изменението на Плана за улична регулация се образуват следните нови урегулирани поземлени имоти: I-9579 "За парк и градина" в нов кв. 42а, VII-9564 "За парк и градина" в същ. кв. 59, I-1257 "За парк и градина" в нов кв. 59а, I-9567 "За парк и градина" в нов кв. 59б, VII-9562 "За парк и градина" в същ. кв. 60, I-9563 "За парк и градина" в нов кв. 62а, I-9561 "За парк и градина" в нов кв. 63а, I-434 в същ. кв. 64, II-985 "За озеленяване" в същ. кв. 65, I-9568 "За парк и градина" в нов кв. 74а, VIII-1027 "За парк и градина" и XX-9569 "За парк и гради-на" в същ. кв. 75, IV-1292 "За парк и градина" в същ. кв. 84 и I-1016,1023,9577 "За парк и градина" в нов кв. 97а.

В резултат на изменението на Плана за улична регулация се изменя:

· о.т.54 - о.т.55 - о.т.103 - о.т.104 - о.т.255 – заличават се о.т.54, о.т. 55, о.т.103 и о.т.104, като се проектират нови – о.т. 56а и о.т.104а, местата, на които са съобразени със заснетата съществуваща асфалтова улица;

· о.т.224 - о.т225 - о.т.226 - о.т.227 - о.т.228 – заличава се описаният тупик, като е приобщен към новообразуван УПИ XX-9569 „За парк и градина“ в същ. кв. 75;

· о.т.212 - о.т.211 - о.т.213 – изменя се улично-регулационната граница, без да се засяга осовата линия, с цел осигуряване на достъп до УПИ VII-546, кв. 75, предвид заличаването на тупик, определен от о.т.224 - о.т225 - о.т.226 - о.т.227 - о.т.228.

С това дневният ред бе изчерпан и заседанието приключи в 17:26 часа.

Лазаринка Лазарова:

         
 
Стамен Стаменов:
Протоколчик   




Председателстващ ОбС Чавдар 

